Diari Oficial de la Generalitat Valenciana


Sumari del DOGV 2571, del 21-08-1995 (1995/835850)

ORDRE de 10 d'abril de 1995, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer del Salvador, núm. 25, planta 4a., porta 6.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/10/(6)/dof/vci/html**

### Dades del document

Número de DOGV
:   2571

Data del DOGV
:   21-08-1995

Secció del DOGV
:   DISPOSICIONS GENERALS

Número del document
:   1995/835850


Data del document
:   10-04-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 10 d'abril de 1995, de la Conselleria d'Economia i Hisenda, per la qual acorda l'adquisició per la Generalitat Valenciana d'un immoble situat a València, carrer del Salvador, núm. 25, planta 4a., porta 6   
Com a conseqüència del projecte d'ampliació i ubicació de l'hemicicle del Palau de Benicarló i altres dependències de les Corts Valencianes, cal adquirir diversos immobles situats al voltant del Palau de Benicarló entre els quals es troba el solar situat al carrer del Salvador, número 25, planta 4a., porta 6.  
A petició del president de les Corts Valencianes, i vistos els articles 6 i 30 de la Llei 3/1986, de 24 d'octubre, de Patrimoni de la Generalitat Valenciana,   
ORDENE  
Article primer  
Acordar l'adquisició mitjançant contractació directa a títol onerós i en virtut de compra-venda, de l'immoble que a continuació es descriu:   
Finca urbana. Pis quart, avui porta assenyalada amb el número sis, amb el porxe corresponent, no constava la seua superfície, però en mesurament recent fa 190 m2; la part corresponent del local de la porteria i dret a l'ús comú de pati d'entrada, escala i altres accessoris i serveis mutus, de la casa assenyala amb el número 25 del carrer del Salvador d'aquesta ciutat, que forma part d'un edifici compost de dues cases que donen, una al carrer del Salvador, demarcada amb el número 25, de l'illa 146 i consta de planta baixa, amb una porta d'entrada independent i d'una altra al costat, amb portal, porteria i escala que condueix als pisos entresòls, anomenats de l'esquerra i de la dreta, i a quatre pisos més porxe i terrat i celobert. L'altra casa es troba darrere de l'anterior i dóna al carrer de la Llibertat, assenyalada amb el número 6 de la mateixa illa, i es compon de planta baixa amb porta independent, i de porta al costat, amb un petit portal i escala que dóna accés a tres pisos alts i terrat. Tot l'edifici confronta: prenent com a punt d'orientació la façana principal de la casa del carrer del Salvador, per l'esquerra entrant, amb casa de la vídua del Sr. Salvador Máximo Pons i Raga; per la dreta, amb la del Sr. José Millán; i pel fons, amb el carrer de la Llibertat. Comprén la finca una superfície total de 330 metres, 20 decímetres quadrats.  
L'immoble anteriorment descrit figura inscrit en el Registre de la Propietat de València número 10, a nom de Jesús Garcá Quintana i Cristina Sánchez MáÑez, al tom 2.302, llibre 43 de la secció Serrans, foli 65, finca núm. 571/H, inscripció 28ª.  
Aquest immoble figura lliure de càrregues i gravàmens.  
Article segon  
La compra que necessàriament es formalitzarà en escriptura pública es realitzarà per un preu de catorze milions cinc-centes mil pessetes (59.447.302 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
València, 10 d'abril de 1995  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI